Държавен вестник, бр. 14, 2012 г., стр. 21

БРОЙ  14	
Д Ъ Р Ж А В Е Н  В Е С Т Н И К 	
СТР.  21  
„11. Експлоатация на места за съхранение 
в съответствие със Закона за съхранение на 
въглероден диоксид в земните недра.“
§ 6. Законът влиза в сила от деня на обна-
родването му в „Държавен вестник“.
Законът е приет от 41-ото Народно събра-
ние на 2 февруари 2012 г. и е подпечатан с 
официалния печат на Народното събрание.
Председател на Народното събрание: 
Цецка Цачева
Приложение № 1 
към чл. 5, ал. 2
Критерии за характеризиране и оценка на 
потенциалните комплекси за съхранение и на 
заобикалящите ги зони по чл. 5, ал. 2
Характеризирането и оценката на посочените 
в чл. 5, ал. 2 потенциални комплекси за съхра-
нение и заобикалящите ги зони се извършват 
на три етапа съгласно най-добрите практики 
към момента на оценката и посочените по-до-
лу критерии. Отклонения от един или повече 
от тези критерии могат да бъдат разрешени от 
компетентния орган, при условие че операторът 
е доказал, че не е засегната способността на 
характеризирането и оценката да позволят да 
бъде направена преценката, посочена в чл. 5.
Етап 1: Събиране на данни
Събират се достатъчно данни за изработване 
на статичен пространствен и триизмерен (3-D) 
геоложки модел на мястото за съхранение и 
комплекса за съхранение, включително покри-
ващи скали, и заобикалящата ги зона, включи-
телно хидравлично свързаните зони. Тези данни 
обхващат най-малко следните характеристики, 
присъщи на комплекса за съхранение:
а) геология и геофизика;
б) хидрогеология (в частност наличие на 
подземни води, предназначени за консумация);
в) инженеринг на резервоара (включително 
пространствени изчисления на обема на порите 
за инжектиране на CO2 и краен капацитет за 
съхранение);
г) геохимия (скорости на разтваряне и ми-
нерализация);
д) геомеханика (пропускливост, налягане на 
разрушаване);
е) сеизмичност;
ж) наличие и състояние на естествени или 
причинени от човека пътеки, включително 
сондажи, които могат да послужат като пътеки 
за изтичане.
Документират се следните характеристики 
за околностите на комплекса:
з) домени, обкръжаващи комплекса за съх-
ранение, които могат да бъдат засегнати от 
съхранението на CO2 в мястото за съхранение;
и) разпределение на населението в района, 
разположен над мястото за съхранение;
к) близост до природни ресурси (включи-
телно и по-конкретно защитени зони – част от 
Европейската екологична мрежа „Натура 2000“, 
съгласно Закона за биологичното разнообразие, 
питейни подземни води и въглеводороди);
л) дейности около комплекса за съхранение 
и евентуално взаимодействие с тези дейности 
(например проучване, производство и съхранение 
на въглеводороди, геотермална употреба на водо-
носните хоризонти и използване на подземните 
водни запаси);
м) близост до евентуален/ни източник/ци на 
CO2 (включително оценки за общата потенциална 
маса на наличния CO2 с възможност за съхра-
нение) и подходящи преносни мрежи.
Етап 2: Изработване на статичен триизмерен 
геоложки модел
Със събраните при етап 1 данни се изработ-
ва триизмерен статичен геоложки модел или 
комплект модели, включително на покриващите 
скали и хидравлично свързаните зони и на флуи­
дите, с помощта на компютърни симулатори на 
резервоара. Статичният/те геоложки модел/и 
характеризират комплекса по отношение на:
а) геоложката структура на естествения капан;
б) геомеханичните, геохимичните свойства на 
резервоара, както и свойствата за циркулация в 
него, покриващи формации (покриващи скали, 
уплътнения, порести и пропускливи хоризонти) 
или прилежащи формации;
в) характеристиката на разломната система 
и наличието на създадени от човека пътеки;
г) размер на площта и вертикален размер на 
комплекса за съхранение;
д) обем на порестото пространство (включи-
телно разпределение на порестостта);
е) изходно разпределение на флуидите;
ж) други характеристики от значение.
Несигурността при всеки един от параметрите, 
използвани при изработката на модела, се оце-
нява посредством разработване на сценарии за 
всеки параметър и изчисляване на съответните 
граници на достоверност. Оценява се и несигур-
ността във връзка със самия модел.
Етап 3: Характеризиране на динамичното 
поведение на обекта, характеризиране на чувст-
вителността, оценка на риска
Характеризирането и оценката се основават 
на динамично моделиране, съчетаващо мно-
жество симулации на етапите на инжектиране 
на CO2 в мястото за съхранение с помощта на 
триизмерен/ни статичен/ни геоложки модел/и 
в компютърния симулатор на комплекса за съх-
ранение, изработен при етап 2.
Етап 3.1: Характеризиране на динамичното 
поведение на обекта
Отчитат се най-малко следните фактори:
а) вероятните стойности на инжектиране и 
свойства на потока от CO2;
б) ефективността на съчетано моделиране на 
процеса (т.е. начинът, по който взаимодействат 
различни единични ефекти в симулатора);